האסון באוטר פרדש (2024)

ב-2 ביולי 2024, תדחוקת קהל באירוע דתי הינדי<ref name="NYT" /> במחוז האת'רס באוטר פרדש שבהודו, הביאה למותם של 123 בני אדם, רובם נשים וילדים,<ref name=":0"></ref><ref name="STATESMAN"></ref><ref name="NYT"/><ref name="HT"></ref> ופציעתם של לפחות 150 אחרים.<ref></ref> התקרית אירעה במהלך סאטסאנג בכפר מוגול גארחי.<ref name="CNN"></ref> דיווחים ראשוניים של המשטרה אמרו כי הרשויות נתנו אישור ל-80,000 איש להתאסף, אך כ-250,000 איש הגיעו לאירוע.<ref></ref>

== רקע ==
תדחוקת קהל ותקריות אחרות מתרחשות לעיתים קרובות באירועים דתיים בהודו, שכן המונים מתאספים במקומות צפופים ומקפידים הקפדה מינימלית על אמצעי זהירות.<ref name="bbc"></ref> בשנת 2018, כ-60 בני אדם נהרגו לאחר שרכבת התנגשה בקהל שצפה בחגיגות לדושרה באמריטסר. בשנת 2013, בפסטיבל הינדי במאדהיה פרדש נהרגו 115 בני אדם .<ref name="bbc" />

== האסון ==
האסון התרחש בזמן שהמשתתפים עזבו לאחר סיום סאטסאנג להנצחת האל ההינדי שיווה<ref name="bbc"/> שנערך באוהל מאולתר<ref name="ap"></ref> בכפר מוגול גארהי.<ref name="CNN"/> האוהל הוקם בשדה אורז בוצי שנמצא 500 מטר מכביש מהיר.<ref name="bbcgrief"></ref><ref></ref>

הסאטסאנג אורגן על ידי ארגון "סרי יגאר גורו באבא",<ref></ref> שנוסד על ידי מטיף מקומי בשם סוראג' פאל. פאל הוא שוטר לשעבר במשטרת אוטר פראדש ויש לו קהל מעריצים גדול בקרב הקהילה הדלית,<ref></ref><ref></ref><ref></ref> אליה הוא משתייך.<ref></ref>

דיווחים ראשוניים קבעו כי למעלה מ-15,000 איש הגיעו לאירוע, במקום שיכל להכיל רק 5,000 איש.<ref name="aljazeera"></ref> גורמים רשמיים טענו שהתקרית התרחשה עקב חום, צפיפות וסופת אבק חזקה שגרמה לאנשים להיכנס לפאניקה.<ref name="NYT"></ref><ref name="aljazeera" /> לדבריהם היציאה מהמקום הייתה צרה מדי.<ref></ref> דיווחים מצביעים על כך שהתדחוקת החלה כשאנשים דחפו זה את זה כדי להציץ בפאל ואחרים ניסו לאסוף את האדמה והלכלוך סביב רגליו.<ref></ref><ref></ref> לפי דיווחים אחרים המשתתפים נחסמו על ידי הסדרנים כדי שפאל ומשמשיו יוכלו לצאת תחילה.<ref></ref><ref></ref> על פי החשד, חלק מהקורבנות נפלו לבור ניקוז בצד הדרך במהלך התדחוקת,<ref name="aljazeera" /> בעוד שקורבנות אחרים נמחצו כשהם יושבים או כפופים על הארץ.<ref name="bbcnews"></ref>

בתדחוקת נהרגו 123 בני אדם, בהם 112 נשים ושבעה ילדים.<ref name=":0"/><ref></ref> שוטר מת גם הוא מהתקף לב לאחר שראה את גופות הקורבנות.<ref></ref>

== חקירת האסון ==
לפי הדוח הראשוני שהוגשה על ידי המשטרה, הרשויות נתנו אישור ל-80,000 משתתפים, אך כ-250,000 איש הגיעו לאירוע. האסון עורר זעם בהודו והוביל לשאלות על בעיות באמצעי הבטיחות. המשטרה פתחה תיק נגד אדם שלדבריה היה המארגן הראשי של האירוע ונגד אחרים בכמה אישומים, כולל הריגה. מאמינים שפאל מסתתר באשראם שלו במינפורי .<ref name="bbcnews" /> עורך דינו של פאל אמר כי הוא מכחיש אחריות לאסון ומייחס אותו ל"גורמים אנטי-חברתיים", תוך שהוא אומר כי נרקמת נגדו "מזימה פלילית". הוא הוסיף כי פאל ישתף פעולה עם חקירת המשטרה.<ref></ref> שישה מעוזריו של פאל נעצרו בחשד לקשר לאסון.<ref></ref>

== תגובות ==
יוגי אדיטיאנת', ראש השרים של אוטר פראדש, ציין שכל אחת ממשפחות ההרוגים תקבל סיוע כספי של 200,000 רופי (שווי של כ-2,400 דולר אמריקאי, או כ-15 חודשים של עבודה בשכר מינימום במחוז),<ref></ref><ref></ref> ומשפחות הפצועים יקבלו 50,000 רופי.<ref></ref> הוא גם הנחה גורמים רשמיים לחקור את הסיבות לאירוע.<ref></ref>

נשיאת הודו דרופדי מורמו וראש הממשלה נרנדרה מודי הביעו תנחומים על האסון.<ref name="aljazeera" /> גם שגרירי סין, צרפת וגרמניה בהודו הביעו תנחומים.<ref></ref>

== ראו גם ==
* אסון הר מירון (2021)

== הערות שוליים ==

קטגוריה:אסונות בהודו
קטגוריה:אוטר פרדש
קטגוריה:אסונות מחיצה
קטגוריה:אסונות ב-2024